CELEX: C2005/281/58
Language: fi
Date: 2005-11-12 00:00:00
Title: Asia T-350/05: Kanne, nostettu 16.9.2005 — Suomen tasavalta/komissio

12.11.2005   
            
            
               FI
            
            
               Euroopan unionin virallinen lehti
            
            
               C 281/32
            
         Kanne, nostettu 16.9.2005 — Suomen tasavalta/komissio
   (Asia T-350/05)
   (2005/C 281/58)
   Oikeudenkäyntikieli: suomi
   Asianosaiset
   
      Kantaja(t): Suomen tasavalta (edustaja(t)/asiamies(het): Tuula Pynnä)
   
      Vastaaja(t): Euroopan yhteisöjen komissio
   Kantaja vaatii/Kantajat vaativat, että yhteisöjen ensimmäisen oikeusasteen tuomioistuin
   
               —
            
            
               kumoaa 8.7.2005 päivätyn ja samana päivänä tiedoksi annetun komission päätöksen, jossa komissio kieltäytyy EY 10 artiklan mukaisen lojaalia yhteistyötä koskevan periaatteen sekä yhteisöjen tuomioistuimen ehdollista maksusuoritusta koskevan oikeuskäytännön vastaisesti aloittamasta Suomen kanssa neuvotteluita komission EY 226 artiklan mukaisessa rikkomusasiassa 2003/2180 Suomelta vaatimien taannehtivien tullien ja niille maksupäivään saakka kertyneiden viivästyskorkojen ehdollisesta maksusuorituksesta sekä
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio on riidanalaisessa päätöksessään katsonut, että sillä ei ole esillä olevassa asiassa EY 232 artiklassa tarkoitettua toimimisvelvollisuutta. Suomi oli EY 232 artiklan nojalla lähettämällä kirjeellään kehottanut komissiota EY 10 artiklan mukaisen lojaalia yhteistyötä koskevan periaatteen sekä yhteisöjen tuomioistuimen ehdollista maksusuoritusta koskevan oikeuskäytännön nojalla tekemään päätöksen siitä, että se ryhtyy neuvotteluihin Suomen kanssa riidanalaisen tullivelan ja siihen liittyvien viivästyskorkojen suorittamisesta ehdollisesti kunnes yhteisöjen tuomioistuin on antanut asiassa ratkaisunsa.
   Suomi katsoo, että komissio on tehdessään riidanalaisen päätöksen rikkonut EY 230 artiklan toisessa kohdassa tarkoitetulla tavalla perustamissopimusta tai sen soveltamista koskevaa oikeussääntöä kieltäytyessään EY 10 artiklasta seuraavan lojaalin yhteistyön periaatteen ja yhteisöjen tuomioistuimen ehdollista maksusuoritusta koskevan oikeuskäytännön vastaisesti aloittamasta neuvotteluita komission rikkomusmenettelyssä 2003/2180 asetuksen (EY, Euratom) N:o 1150/2000 (1) nojalla Suomelta vaatimien taannehtivien tullien ja niille maksupäivään saakka kertyneiden viivästyskorkojen ehdollisesta maksusuorituksesta ja jättäessään EY 253 artiklan vastaisesti perustelematta kielteisen päätöksensä.
   
      (1)  Neuvoston asetus (EY, Euratom) N:o 1150/2000, annettu 22 päivänä toukokuuta 2000, yhteisöjen omista varoista tehdyn päätöksen 94/728/EY, Euratom soveltamisesta, EYVL nro L 130, 31.5.2000, s. 1.